AP บวกแรงเกือบ 6% โบรกฯชี้กำไรโตเด่นสุดในกลุ่ม-ซื้อเป้า 7.8 บ.
AP บวกแรงเกือบ 6% โบรกฯชี้กำไรโตเด่นสุดในกลุ่ม-ซื้อเป้า 7.8 บ. 
27 มิ.ย. 2559

ผู้สื่อข่าวรายงานว่า ราคาหุ้นบริษัท เอพี (ไทยแลนด์) จำกัด (มหาชน)หรือ AP ล่าสุด ณ เวลา 15.20 น. ราคาอยู่ที่ 7.15 บาท บวก 0.40 บาท หรือ 5.93% สูงสุด 7.20 บาท ต่ำสุด 6.85 บาท ด้วยมูลค่าซื้อขาย 180.15 ล้านบาท ขณะที่ดัชนีหุ้นไทยปิดภาคเช้าบวก 0.82%
 
ด้าน บล.ซีไอเอ็มบี (ประเทศไทย) ระบุในบทวิเคราะห์วันนี้ (27 มิ.ย.) ว่า แนะนำ “ซื้อ” AP ให้ราคาเป้าหมาย 7.80 บาท/หุ้น เนื่องจากเติบโตน่าสนใจ โดยบริษัทมียอดพรีเซลอยู่ที่ 1.05 หมื่นล้านบาท เพิ่มขึ้น 33.8% เทียบช่วงเดียวกันของปีก่อนจากโมเมนตัมที่ยังโตอย่างต่อเนื่อง ช่วยผลักดันให้ยอดพรีเซลทั้งปีเติบโตเป็น 3.1 หมื่นล้านบาท
นอกจากนี้ บริษัทมีวางแผนออกโครงการใหม่ 12 โครงการ มูลค่า 2.54 หมื่นล้านบาท ในครึ่งปีหลัง โดยคาดว่า AP มีแนวโน้มกำไรเติบโตโดเด่นที่สุดในกลุ่มที่ 22.9% CAGR ในปี 2559-2560 ขณะที่ ราคาหุ้นยังไม่แพง ทั้งนี้ การประสบความสำเร็จจากการออกโครงการ Galerie rue de 39 ในเดือน ต.ค.2559 เป็นปัจจัยผลักดันราคาหุ้น